ג'ון לנארד

**ג'ון לנארד** (באנגלית: **John Leonard**; 25 בפברואר 1939 – 5 בנובמבר 2008) היה מבקר ספרות, מבקר טלוויזיה, מבקר קולנוע ומבקר תרבות אמריקאי.

הוא כתב תחת שם העט **קיקלופ** (Cyclops) עבור הניו יורק טיימס ולייף.

## ביוגרפיה
לנארד גדל בוושינגטון הבירה, בקווינס, ובלונג ביץ', קליפורניה, שם סיים בית ספר תיכון. אמו, רות סמית', גידלה אותו כאם חד הורית. הוא התקבל לאוניברסיטת הרווארד וכתב בעיתון הקמפוס, הרווארד קרימסון. נשר מהלימודים באמצע השנה השנייה ללימודיו. לאחר מכן למד באוניברסיטת קליפורניה בברקלי.

על אף שדעותיו הפוליטיות היו שמאליות העורך השמרני ויליאם פ' באקלי קיבל אותו ב־1959 למשרה ראשונה בעיתונאות, בכתב העת שערך באקלי, "נשיונל ריוויו". שם עבד לצד אנשי ספר צעירים כמו ג'ואן דידיון, גארי וילס, רנטה אדלר וארלין קרוצ'ה. משם התקדם לנארד לתפקיד מנהל תחום דרמה וספרות של תחנת הרדיו KPFA בברקלי, שם העסיק את פולין קייל שהייתה אז בלתי ידועה, ולימים הפכה מבקרת קולנוע ידועה ומשפיעה, בעוד שלנארד עצמו שימש המבקר הספרותי של התחנה, והתענג על שטף העותקים המוקדמים שנשלחו אליו על ידי מוציאים לאור. בהמשך, עבד לנארד כמורה לאנגלית ברוקסברי, מסצ'וסטס, כמרכז איגודי עובדים של עובדי חקלאות מהגרים, וכמארגן קהילתי עבור תנועת המחאה נגד מלחמת וייטנאם, ובשנת 1967 הצטרף לסגל *[[הניו יורק טיימס Book Review|New York Times Book Review]]*. בשנת 1968, חתם לנארד על התחייבות של קבוצת סופרים ועורכים לסרב לשלם מיסים, במחאה נגד מלחמת וייטנאם.

העיתון קידם אותו למשרת מבקר ספרים יומי בשנת 1969 ובשנת 1971, בגיל 31, קידם אותו לתפקיד עורך האחראי. ב־1975 הוא חזר לתפקיד מבקר ספרים יומי, ושיבח את יצירתן של סופרות כמו מקסין הונג קינגסטון ומרי גורדון. הוא היה המבקר הראשון שכתב על טוני מוריסון (לימים זוכת פרס נובל לספרות) והמבקר האמריקאי הראשון שכתב על גבריאל גרסיה מארקס, זוכה פרס נובל אף הוא. בין 1977 ל־1980, כתב לנארד טור שבועי בשם "חיים פרטיים", על משפחתו, חבריו וחוויותיו.

לנארד היה מבקר בעל תיאבון ביקורתי מקיף, וכתב על תרבות, פוליטיקה, טלוויזיה, ספרים ותקשורת גם בפרסומים רבים אחרים, ביניהם *[[The Nation]]*, *[[The New York Review of Books]]*, *[[הארפרז (כתב עת)|Harper's]]*, *[[האטלנטיק|The Atlantic Monthly]]*, *[[אסקווייר|Esquire]]*, פלייבוי, פנטהאוז, *[[ואניטי פייר (כתב עת, 1983)|Vanity Fair]]*, *[[TV Guide]]*, *[[Ms. (כתב עת)|Ms. Magazine]]*, *[[הרפרס בזאר|Harper's Bazaar]]*, *[[ווג|Vogue]]*, *[[ניוזוויק|Newsweek]]*, *New York Woman*, *Memories[[תיקון (כתב עת)|Tikkun]]*, *[[The Yale Review]]*, *[[וילג' ווייס|The Village Voice]]*, *[[ניו סטייטסמן|New Statesman]]*, *[[הבוסטון גלוב|The Boston Globe]]*, *[[וושינגטון פוסט|Washington Post]] Book World*, *[[לוס אנג'לס טיימס|The Los Angeles Times]] Book Review*, *[[American Heritage (מגזין)|American Heritage]]* ו־Salon.com. הוא הגיש ביקורות ספרים בתוכנית *[[אוויר צח|Fresh Air]]* של הרדיו הלאומי הציבורי (NPR) וכתב טור בשם "הלם תרבות" ב־*[[ניו יורק ניוזדיי|New York Newsday]]*. במשך 16 שנים הגיש ביקורות ספרים, טלוויזיה וסרטים בתוכנית יום ראשון בבוקר של CBS. לנארד לימד כתיבה יוצרת וביקורת באוניברסיטת פנסילבניה ובאוניברסיטת קולומביה.

לנארד כתב רבות על טלוויזיה לאורך הקריירה שלו – עבור *[[לייף|Life]]* וה־*[[הניו יורק טיימס|New York Times]]*, בשניהם תחת שם העט Cyclops, עבור *[[ניו יורק (מגזין)|New York Magazine]]* מ־1984 עד 2008, ובספרו *Smoke and Mirrors* משנת 1997. בנוסף, חיבר ארבעה רומנים וחמישה אוספי מאמרי ביקורת.

לנארד חלק את תפקיד העורך הספרותי של כתב העת *[[The Nation]]* עם אשתו, סו לנסארד מ־1995 עד 1998, ולאחר מכן המשיך לתרום מאמרים לכתב העת. בכתב העת *[[הארפרז (כתב עת)|הארפרז]]* כתב טור חודשי על ספרים חדשים, ולעיתים קרובות פרסם מאמרים ב־*[[הניו יורק טיימס Book Review|New York Times Book Review]]* וב־*[[The New York Review of Books]]*. בשנת 2006 דורג לנארד במקום הראשון בין מבקרי הספרות במשאל בקרב סופרים ומו"לים שערך כתב העת *Time Out New York*. באותה שנה קיבל פרס על מפעל חיים מאת חוג מבקרי הספרות הלאומי.

לנארד הלך לעולמו ב־5 בנובמבר 2008 מסרטן ריאות, בגיל 69. הוא הותיר אחריו את אמו, רות, אשתו סו, שני ילדים מנישואיו הראשונים – בעל הטור ב־Salon.com אנדרו לנארד ואיימי לנארד, פרופסורית להיסטוריה באוניברסיטת ג'ורג'טאון - ובת חורגת, ג'ן נסל, שניהלה את מחלקת התקשורת במרכז לזכויות חוקתיות.

כתב העת *[[ביקורת עיתונות של קולומביה|Columbia Journalism Review]]* כינה את לנארד "מבקר הספרות המתקדם ורחב האופקים החשוב ביותר שלנו." מבחינה סגנונית, הוא נטה לסגנון נלהב, שהתאפיין בשנינות ובמשחקי מילים, בשימוש נדיב בנקודה־פסיק, ובעיוניו הנלהבים במחברים וביצירותיהם. הוא כתב מאמרים מקיפים ומסכמי־קריירה על עבודתם של סופרים בולטים, החל מתומס פינצ'ון וג'ואן דידיון ועד אדוארדו גליאנו, סלמן רושדי, דון דלילו, מרי גורדון, ג'ון צ'יבר, טוני מוריסון וריצ'רד פאוארס.

קורט וונגוט כתב עליו: "כשאני קורא משהו מאת ידידי משכבר הימים ג'ון לנארד, קולו נקרא כשל זר מוחלט. בשיחות רגילות, איתי לפחות, הוא מנומס מכדי להצית את הזיקוקים של כל מה שהוא יודע ומרגיש לאחר שקרא והגיב והשווה, במהלך הקריירה הארוכה שלו כמבקר ספרות, פי אלף יותר ספרים מכמות הספרים שבהם אני אפילו נתקלתי. רק בדפוס הוא מאיר את שמי הלילה של הבורות והעייפות האינטלקטואלית שלי עם רחשים ודפיקות, ועם תפרחת מרהיבה של אש. הוא **מורה**! כשאני מתחיל לקרוא את ג'ון לנארד, זה כאילו, בעודי פשוט מחפש את השירותים, נקלעתי בטעות להרצאה של האיש החכם ביותר שחי אי פעם".

העיתונאי סטאדס טרקל כינה אותו "מבקר שממנו למדתי על הספרים שלי עצמי". טרקל אמר ל־NBCC: "הוא אומר אמת לבעלי שררה עם סגנון שהוא כולו שלו - לנארדי. הוא שריד למסורת גדולה. הוא היה מבקר ספרות במובן האצילי ביותר של המילה, שבו לא קבעת אם ספר הוא 'טוב או רע' אלא כתבת מתוך נקודת מבט של איך כדאי לקרוא את הספר."

## מספריו
* *The Naked Martini*, Delacorte Press, 1964
* *Wyke Regis*, Delacorte Press, 1966
* *Crybaby of the Western World*, Doubleday, 1969
* *Black Conceit*, Doubleday, 1973
* *This Pen for Hire*, Doubleday Publishing, 1973, 
* *Private Lives in the Imperial City*, Knopf, 1979, 
* *The Last Innocent White Man in America*, New Press, 1993, 
* *Smoke and Mirrors: Violence, Television, and Other American Cultures*, New Press, 1998, 
* *When the Kissing Had to Stop: Cult Studs, Khmer Newts, Langley Spooks, Techno-Geeks, Video Drones, Author Gods, Serial Killers, Vampire Media, Alien Sperm Suckers, Satanic Therapists and Those of Us Who Hold a Left-Wing Grudge in the Post-Toasties New World Hip-Hop*, New Press, 1999, 
* *Lonesome Rangers: Homeless Minds, Promised Lands, Fugitive Cultures*, New Press, 2002, 
* 

## קישורים חיצוניים

* ג'ון לנארד ב־IMDb (אנגלית)
* ראיון עם ביל מוירס (2003)
* טורי לנארד ב־''The Nation'' (אנגלית)
* טורי לנארד ב־''The New York Review of Books'' (אנגלית)
* לנארד ב־in ''New York Magazine'' (אנגלית)
* לנארד ב־''Harper's'' (אנגלית)
* הופעות בערוץ C-SPAN (אנגלית)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מבקרי ספרות אמריקאים
קטגוריה:מבקרי קולנוע אמריקאים
קטגוריה:בעלי טור אמריקאים
קטגוריה:בוגרי אוניברסיטת קליפורניה בברקלי
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1939
קטגוריה:אמריקאים שנפטרו ב-2008